झाविमो ने गोड्डा लोकसभा सीट के लिए भी अड़कर कांग्रेस को सीट छोड़ने के लिए मजबूर कर दिया था, हालांकि वहां से कांग्रेस के फुरकान अंसारी लगातार दो बार से भाजपा के निशिकांत दूबे को कड़ी टक्कर दे रहे थे, लेकिन झाविमो के प्रदीप यादव के खड़ा हो जाने के कारण फुरकान अंसारी को आठ-दस हजार वोटों के अंतर से हार का सामना करना पड़ रहा था, इस बार भी फुरकान अंसारी ने टिकट हासिल करने के लिए एड़ी-चोटी का जोर लगाया, लेकिन झाविमो ने गोड्डा सीट नहीं देने पर यूपीए से अलग होने की धमकी दी, जिसके कारण कांग्रेस नेतृत्व ने गोड्डा लोकसभा सीट झाविमो के लिए छोड़ दिया।